stanford-oval/wikipedia huggingface dataset:
מריו באסלר
קריירת משחק > קריירת מועדונים

באסלר החל את הקריירה במועדון כדורגל בנוישטט עירו, ולאחר מכן עבר לקבוצת הנוער של קייזרסלאוטרן. בשנת 1987, בגיל 19, עלה לקבוצה הבוגרת, אך מיעט לשחק, ועבר למועדון רוט-וייס אסן, ואחר כך להרטה ברלין, שתיהן שיחקו אז בליגת הבונדסליגה השנייה. בשנת 1993 עבר לורדר ברמן מהבונדסליגה, עמה זכה בגביע אחד, ואף סיים כמלך השערים בעונת 1995, בצוותא עם הייקו הרליך.
בשנת 1996 עבר באסלר לבאיירן מינכן, עמה זכה בשתי אליפויות ובגביע אחד. באסלר הבקיע בקאמפ נואו את שער היתרון של באיירן מינכן בדקה השישית של גמר ליגת האלופות בשנת 1999 נגד מנצ'סטר יונייטד. יתרון זה החזיק מעמד 85 דקות, עד המהפך אותו ביצעה יונייטד בתוספת הזמן, שהקנה לה את הגביע.
בשנת 1999, לאחר ההפסד בגמר ליגת האלופות, חזר באסלר לקייזרסלאוטרן, והגיע איתה לחצי גמר גביע אופ"א ולגמר הגביע הגרמני, בו נוצח על ידי קבוצתו הקודמת, באיירן מינכן. בשנת 2003 עבר באסלר לאל ריאן מליגת העל הקטרית, שם סיים את הקריירה לאחר עונה אחת.
קריירת משחק > קריירה בינלאומית

באסלר שיחק 30 משחקים בנבחרת גרמניה בכדורגל וכבש שני שערים, בין השנים 1994–1998. באסלר היה חלק מהסגלים של גרמניה למונדיאל 1994 ויורו 1996 בו גרמניה זכתה, אך לא זכה לדקות משחק.
קריירת אימון

באסלר החל לאמן עם פרישתו ממשחק פעיל בשנת 2004. המועדון הראשון אותו אימן היה יאן רגנסבורג, ממנו פוטר לאחר מספר חודשים. בשנת 2007 הועסק כעוזר מאמן במועדון טוס קובלנץ. כעבור שנה חתם באיינטרכט טריר, בה אימן שנתיים, עד שפוטר. לאחר מכן חתם בוואקר בורגהאוזן, עמה ירד ליגה בשנת 2011, ושוב פוטר. המועדון האחרון בו אימן באסלר היה רוט-וייס אוברהאוזן, אותו עזב לאחר ארבעה הפסדים בשבעה משחקים. לאחר הפסקה מאימון של מספר שנים, הועסק באסלר בשנת 2015 כמנהל הספורטיבי של לוקומוטיב לייפציג, המשחקת בליגה האזורית, החמישית בהיררכיית הליגות בגרמניה.
תארים

עם ורדר ברמן:
הגביע הגרמני: 1993/1994
עם באיירן מינכן:
אליפות הבונדסליגה (2): 1996/1997, 1998/1999
הגביע הגרמני: 1997/1998
גביע הליגה הגרמנית (3): 1997, 1998, 1999
עם נבחרת גרמניה:
אליפות אירופה בכדורגל: 1996
תארים אישיים:
מלך השערים של הבונדסליגה: 1994/1995
רנדאל ברנס

רנדאל ברנס מויה (בספרדית: Randall Brenes Moya; נולד ב-13 באוגוסט 1983) הוא כדורגלן עבר קוסטה ריקאי ששיחק בעמדת החלוץ. לזכות ברנס 43 הופעות במדי נבחרת קוסטה ריקה.
קריירה

ברנס החל לשחק בקרטחינס מליגת העל של קוסטה ריקה ובשנתו הראשונה כבש 15 שערים ב-20 משחקים, ב-2005 עבר לקבוצת בודה/גלימט מליגת העל הנורווגית אולם לאחר שנה הקבוצה ירדה לליגת המשנה. לאחר שתי עונות בליגת המשנה, הקבוצה שבה לליגת העל. באמצע העונה בנרס הושאל לקונסיגר ובתום העונה חתם בקבוצה.
ב-2010 ברנס שב לקרטחינס בה שיחק שתי עונות ובפברואר 2012 עבר לחזר לנצ'ראן מהליגה האזרית. בתום אותה עונה חזר לקרטחינס.
ב-7 באוגוסט[דרושה הבהרה] 2014 הושאל לקבוצה הנורווגית סאנס אולף.
פרנסיס זומן לראשונה לנבחרת קוסטה ריקה ב-2005. הוא שיחק עם הנבחרת בגביע הזהב 2007 ו-2013 וכן בקופה אמריקה 2011. הוא נמצא בסגל הנבחרת במונדיאל 2014.
תארים

קופה סנטרואמריקאנה: 2013
מלך השערים של ליגת העל של קוסטה ריקה: 2004/5
שחקן השנה של קרטחינס (2): 2010, 2011
רזרבה שחלתית

רזרבה שחלתית (באנגלית: Ovarian reserve) הוא מונח המתאר אומדן של יכולת השחלה לספק תאי ביצית בעלי פוטנציאל להפריה, שתוצאתה היא היריון בריא ומוצלח. מספר תאי הביצית בעלי פוטנציאל להפריה והריון קטן, ככל שגיל האם גדל. עובדה זו מצביעה על יחס הפוך בין גיל האישה לרמת פוריותה. אף על פי שלא ידועה שיטה לבדיקה ישירה ומדויקת של הרזרבה השחלתית של אישה, ההערכה של הרזרבה השחלתית נקבעת על פי בדיקות עקיפות.
מודל וואלאס קלסי
רקע

השחלה משמשת מעין בנק של ביציות שממנו האישה שואבת ומנפקת ביציות בתקופת הרבייה. בשבוע 18- 22 לאחר ההתעברות השחלה מכילה מספר מקסימלי של זקיקים (כ-300,000 בממוצע בטווח של 35,000 עד 2.5 מיליון).
גודלה של הרזרבה השחלתית הראשונית מושפעת מאוד מגנטיקה. כמו כן, לרמה גבוהה של אנדרוגן (הורמון זכרי) בתקופת ההתפתחות שלפני הלידה יש השפעה שלילית על התהוותה הראשונית של הרזרבה השחלתית.
ירידה ברזרבה השחלתית

הירידה ברזרבה השחלתית מתרחשת בעקבות מספר גורמים. הגורם הראשון הוא איבוד תא ביצית במהלך המחזור החודשי. בכל מחזור חודשי תא ביצית אחד משתחרר בתהליך הביוץ. בנוסף, במהלך המחזור החודשי זקיקי השחלה שהיו אמורים להתבגר ולהמשיך לקחת חלק בתהליך הביוץ נאבדים בחלקם (תהליך הנקרא אטרזיה זקיקית). יתר על כן, מעט, אם בכלל, ביציות מתחדשות במהלך שנות הרבייה של האישה. כלומר, במהלך המחזור החודשי נאבד תא ביצית ובמקביל לא נוסף או מתחדש תא ביצית חדש ברזרבה השחלתית. למרות זאת, אובדן הביציות שקורה במהלך הזמן בתהליך המחזור החודשי מהווה אובדן של כבערך 10 תאי ביציות בחודש. אובדן זה מהווה רק חלק קטן בפועל מאובדן הביציות לאורך כל החיים. זאת ועוד, מנגנון נוסף התורם לירידה ברזרבה השחלתית במהלך השנים הוא ירידה בהתבטאות גנים של חלבונים המעורבים בתיקון הדנ"א על ידי שילוב הומולוגי כגון BRCA1, MRE11, Rad51, ATM.
הערכה ובדיקות

נשים בגיל 35 ומעלה אשר ניסו להיכנס להריון לאורך שישה חודשים ללא הצלחה, צריכות בדר"כ לעבור בדיקות להערכת הרזרבה השחלתית. אין מבחן אידיאלי להערכת הרזרבה השחלתית. על מנת להגיע להערכה יחסית מדויקת נעשה שימוש במספר בדיקות סקר. אולם, אף בדיקה ספציפית אינה אמינה ביותר לחיזוי פוטנציאל הריון. אי לכך, תיאום הבדיקות מספק את ההערכה הטובה ביותר.
אחת הדרכים להערכת הרזרבה השחלתית היא בדיקת רמת ההורמון האנטי מולריאני AMH ורמת הורמון מעורר הזקיק ביום השלישי FSH ורמות אסטרדיול. קיימות בדיקות נוספות כגון בדיקת אתגר קלומיפה ציטראט (CCCT) וספירת הזקיקים האנטרליים בשחלה. בבדיקות אלה משתמשים רק חלק מהמומחים ובנסיבות מיוחדות. לבדיקות אלה יש ספציפיות טובה לחיזוי תגובה לקויה במחזורי הפריה חוץ גופית (IVF), אך יש להן ערך מוגבל יותר לחיזוי תוצאות IVF.
הן בדיקת רמת הורמון מעורר הזקיק ביום השלישי (Day 3 FSH) והן בדיקת אתגר קלומיפה ציטראט (CCCT) נפוצות בהערכת הרזרבה השחלתית. הנחת היסוד של בדיקות אלה היא שנשים עם רזרבה שחלתית טובה, יש ייצור מספיק של הורמוני שחלות מזקיקים קטנים בשלב מוקדם של המחזור החודשי כדי לשמור על הורמון ה-FSH ברמה נמוכה. לעומת זאת, נשים עם מאגר מצומצם של זקיקים וביציות, לא מספקות ייצור מספק של הורמונים בשחלות כדי לספק עיכוב תקין של הפרשת הורמון ה-FSH מבלוטת יותרת המוח. בעקבות זאת, לאותן נשים רמת הורמון ה-FSH עולה בתחילת המחזור.הורמון ה-FSH נמדד ביום השלישי למחזור מכיוון שבזמן זה רמת האסטרוגן צפויה להיות נמוכה, תכונה קריטית, שכן בדיקות רמות הורמון FSH נתונות למשוב שלילי. לפיכך, כל קביעה של FSH צריכה לכלול את רמת האסטרדיול המתאימה כדי לציין שרמת ה-FSH נמשכה כאשר רמת האסטרוגן הייתה נמוכה.
באופן תקין רמת אסטרדיול ביום השלישי למחזור אמורה להיות נמוכה- דבר המשקף פעילות נמוכה באופן טבעי של השחלות במועד זה. רמות אסטרדיול מוגברות נובעות מגיוס מוגבר של זקיקים בלתי-בשלים, המופיע בנשים עם רזרבה שחלתית ירודה. רמות אסטרדיול גבוהות יכולות לעכב את ייצור הורמון ה- FSH המופרש מבלוטת יותרת המוח, ובכך להסוות את אחד הסימנים לירידה ברזרבה השחלתית אצל נשים בגיל המעבר. לפיכך, מדידה של רמות FSH וגם של אסטרדיול עוזרת להימנע מבדיקות FSH שליליות.
אף על פי שהוכח כי ל-FSH יש קורלציה עם הרזרבה השחלתית, כיום נקבע כי בדיקת הורמון אנטי-מולריאני (AMH) הוא מבחן ביוכימי שימושי יותר. עם זאת, רמות גבוהות של הורמון זה יכולות להימצא גם אצל נשים עם תסמונת השחלות הפוליציסטיות, אשר פוגעות בפוריות הנשית. אי לכך, שילוב של בדיקת ההורמון האנטי-מולריאני AMH ואולטרסאונד טרנס-ווגינלי לספירת מספר הזקיקים האנטרליים בשחלה היא ככל הנראה הדרך הטובה ביותר להעריך את הרזרבה השחלתית ופוריות עתידית.
הערכה נוספת לרזרבה השחלתית היא בחינת השחלות באמצעות אולטרה-סאונד גניקולוגי ולקבוע את גודלן (ידוע כי ככל שהשחלות מתרוקנות מתאי הביציות, הן נוטות להיות קטנות יותר), ולבחון את מספר הזקיקים האנטרלים בסונוגרפיה.
ראו גם

זקיק שחלתי
לקריאה נוספת

Van Rooij, I. A. J., Broekmans, F. J. M., Te Velde, E. R., Fauser, B. C. J. M., Bancsi, L. F. J. M. M., De Jong, F. H., & Themmen, A. P. N. (2002). Serum anti-Müllerian hormone levels: a novel measure of ovarian reserve. Human Reproduction, 17(12), 3065-3071.
Scott Jr, R. T., & Hofmann, G. E. (1995). Prognostic assessment of ovarian reserve. Fertility and sterility, 63(1), 1-11.
Wallace, W. H. B., & Kelsey, T. W. (2010). Human ovarian reserve from conception to the menopause. PloS one, 5(1), e8772.
Broekmans, F. J., Kwee, J., Hendriks, D. J., Mol, B. W., & Lambalk, C. B. (2006). A systematic review of tests predicting ovarian reserve and IVF outcome. Human reproduction update, 12(6), 685-718.
הערות שוליים

↑  F.J Broekmans, G.J Scheffer, L.F.J.M.M Bancsi, M Dorland, Ovarian reserve tests in infertility practice and normal fertile women, Maturitas 30, 1998-10, עמ' 205–214 doi: 10.1016/s0378-5122(98)00075-9
↑  W. Hamish B. Wallace, Thomas W. Kelsey, Human Ovarian Reserve from Conception to the Menopause, PLoS ONE 5, 2010-01-27, עמ' e8772 doi: 10.1371/journal.pone.0008772
↑  M.C. Richardson, M. Guo, B.C.J.M. Fauser, N.S. Macklon, Environmental and developmental origins of ovarian reserve, Human Reproduction Update 20, 2014-05-01, עמ' 353–369 doi: 10.1093/humupd/dmt057
↑  S. Titus, F. Li, R. Stobezki, K. Akula, Impairment of BRCA1-Related DNA Double-Strand Break Repair Leads to Ovarian Aging in Mice and Humans, Science Translational Medicine 5, 2013-02-13, עמ' 172ra21–172ra21 doi: 10.1126/scitranslmed.3004925
↑  Richard T. Scott, James P. Toner, Suheil J. Muasher, Sergio. Oehninger, Follicle-stimulating hormone levels on cycle day 3 are predictive of in vitro fertilization outcome, Fertility and Sterility 51, 1989-04, עמ' 651–654 doi: 10.1016/s0015-0282(16)60615-5
↑  American society of reproductive medicine, Use of clomiphene citrate in women, Fertility and Sterility 80, 2003-11, עמ' 1302–1308 doi: 10.1016/s0015-0282(03)01184-1
↑  W. Hamish Wallace, Thomas W. Kelsey, Ovarian reserve and reproductive age may be determined from measurement of ovarian volume by transvaginal sonography, Human Reproduction 19, 2004-07, עמ' 1612–1617 doi: 10.1093/humrep/deh285
↑  Janet Kwee, Mariet E Elting, Roel Schats, Joseph McDonnell, Ovarian volume and antral follicle count for the prediction of low and hyper responders with in vitro fertilization, Reproductive Biology and Endocrinology 5, 2007-03-15 doi: 10.1186/1477-7827-5-9
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ריימונדה מורמוקייטה

| --- | --- |

 לידה:  17 ביולי 1959 (בת 65) הרפובליקה הסובייטית הסוציאליסטית הליטאית, ברה"מ 
 מדינה:  ליטא ליטא
 השכלה:  אוניברסיטת וילנה 
 
ריימונדה מורמוקייטה (בליטאית: Raimonda Murmokaitė; נולדה ב-17 ביולי 1950) היא דיפלומטית ליטאית.
ביוגרפיה

מורמוקייטה נולדה בוילנה וב-1982 סיימה את לימודיה באוניברסיטת וילנה תוך התמחות בפילולוגיה. בהמשך היא עברה השתלמויות בתחום יחסי חוץ וביטחון בארצות הברית ובאנגליה.
במשך כ-20 שנים היא עבדה במשרד החוץ הליטאי בווילנה. בשנת 1998 היא נשלחה לרומא לשגרירות ליטא. בשנת 2004 היא עברה לניו יורק והייתה סגנית נציג ליטא באומות המאוחדות, דליוס צ'קואוליס. באוקטובר 2012 היא קודמה לנציגת ליטא בארגון. ממאי 2014 עד אפריל 2015 היא כיהנה כיושבת ראש מועצת הביטחון של האו"ם.
בשנת 2017 היא חזרה לעבוד במטה משרד החוץ הליטאי.
נבחרת פקיסטן בכדורסל

| --- | --- |
פקיסטן
 מידע כללי
 התאחדות:  התאחדות הכדורסל של פקיסטן
 הצטרפות:  1958
 השתייכות:  פיב"א אסיה
 
 אליפות אסיה בכדורסל
 הופעות:  10 (הראשונה ב-1969)
 ההישג הטוב:  מקום שישי (1979)
 
נבחרת פקיסטן בכדורסל היא נבחרת הכדורסל הלאומית של פקיסטן. נבחרת פקיסטן לא דורגה ברשימת הדירוג של פיב"א לגברים, נכון ל-10 באוגוסט 2024
נבחרת פקיסטן היא מנבחרות הכדורסל החלשות באסיה. היא השתתפה עשר פעמים באליפות אסיה בכדורסל, האחרונה שבהן ב-1993. הישג השיא שלה הוא המקום השישי בשנת 1979.
נבחרת פקיסטן מעולם לא העפילה למשחקים האולימפיים או לאליפות העולם בכדורסל.
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
הפיליפינים 1960: לא השתתפה
טאיוואן 1963: לא השתתפה
מלזיה 1965: לא השתתפה
קוריאה הדרומית 1967: לא השתתפה
| תאילנד 1969 | מקום שמיני | 8 | 1 | 7 |
יפן 1971: לא השתתפה
| הפיליפינים 1973 | מקום 12 | 10 | 1 | 9 |
| תאילנד 1975 | מקום 11 | 9 | 2 | 7 |
| מלזיה 1977 | מקום תשיעי | 9 | 4 | 5 |
| יפן 1979 | מקום שישי | 8 | 3 | 5 |
| הודו 1981 | מקום תשיעי | 7 | 3 | 4 |
| הונג קונג 1983 | מקום 13 | 5 | 2 | 3 |
| מלזיה 1985 | מקום 14 | 5 | 1 | 4 |
תאילנד 1987: לא השתתפה
| הרפובליקה העממית של סין 1989 | מקום עשירי | 7 | 3 | 4 |
יפן 1991: לא השתתפה
| אינדונזיה 1993 | מקום 17 | 5 | 1 | 4 |
קוריאה הדרומית 1995: לא השתתפה
ערב הסעודית 1997: לא השתתפה
יפן 1999: לא השתתפה
הרפובליקה העממית של סין 2001: לא השתתפה
הרפובליקה העממית של סין 2003: לא השתתפה
קטר (מדינה) 2005: לא השתתפה
יפן 2007: לא השתתפה
הרפובליקה העממית של סין 2009: לא השתתפה
הרפובליקה העממית של סין 2011: לא השתתפה
הפיליפינים 2013: לא השתתפה
הרפובליקה העממית של סין 2015: לא השתתפה
לבנון 2017: לא השתתפה
אינדונזיה 2022: לא השתתפה
ערב הסעודית 2025: לא השתתפה
| סך הכל | 10 הופעות | 73 | 21 | 52 |
הערות שוליים

↑  דירוג לנבחרות לאומיות גברים באתר פיב"א
נפטא (תזקיק)

.
נפטא (באנגלית: Naphtha) הוא תזקיק נפט. במובן הרחב הוא תוצר ביניים בין בנזין לקרוסין, ונחשב למוצר קל בשל המשקל המולקולרי הנמוך של הפחמימנים שמרכיבים אותו. בהנדסת נפט נפטא בעלת טווח רחב מוגדרת כפרקציה של פחמימנים בנפט עם טמפרטורת רתיחה בתחום של 30–200 מעלות צלזיוס. וזוהי תערובת מורכבת של מולקולות פחמימנים - בדרך כלל עם 5–12 אטומי פחמן בכל מולקולה. נפטא קלה היא פרקציה עם טמפרטורת רתיחה בתחום של 30–90 מעלות צלזיוס עם 5–6 אטומים בכל מולקולה. ואילו נפטא כבדה רותחת בטמפרטורה של 90–200 מעלות צלזיוס ומולקולה שלה מורכבת מ-6–12 פחמנים. נפטא משמשת כחומר גלם למוצרי פלסטיק, צבעים, חומרי טעם וריח, תוספי דלק, תעשיית הביולוגיה והכימיה.
לקריאה נוספת

גיא שחר, איזון אנרגטי: מסע בעקבות הנפט בבית זיקוק בחיפה (מצגת), אוגוסט 2009
נפטון (יישוב ברומניה)

| --- | --- |

 מדינה:  רומניה רומניה
 אוכלוסייה:  ‏
  ‑ ביישוב:  771 (1 בדצמבר 2021)
 קואורדינטות:  43°51′58″N 28°36′19″E﻿ / ﻿43.866111111111°N 28.605277777778°E﻿ / 43.866111111111; 28.605277777778 
 אזור זמן:  UTC+2
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור נפטון(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור נפטון  he tabBackground:;tabBorder:#aaa;defaultTab:0;
 
נפטון (ברומנית: Neptun) הוא יישוב על חוף הים השחור, בחבל דוברוג'ה, ברומניה, בקרבת הגבול עם בולגריה.
גאוגרפיה

היישוב נפטון הוא אחד מששת היישובים המרכיבים את המוניציפיו מנגליה, באזור יער קומורובה (יער של עצי אלון ועצי לבנה), במרחק 38 קילומטרים מקונסטנצה. המקום נבנה בשנות השישים של המאה העשרים, בימי שלטונו של ניקולאה צ'אושסקו והיה מקום הנופש המועדף עליו בימי הקיץ.
המשיכה העיקרית של המקום הוא חוף הים בעל החול העדין, שנחשב לחוף המשובח ביותר ברומניה. בעונה המתאימה המקום סובל מאכלוס יתר, אך יש לו רק 999 תושבי קבע, נכון ל-2011.
נחל גמלא

| --- | --- |
מפל נחל גמלא
מפל נחל גמלא
 מידע כללי
 אורך:  13.5 ק"מ
 מוצא:  ממעיינות פאחם ותנורייה
 גובה מוצא הנהר:  700 מטרים
 שפך:  נחל דליות
 מדינות באגן הניקוז:  ישראל ישראל
  (למפת הגליל העליון מוגדלת) נחל גמלא(למפת הגליל העליון רגילה) נחל גמלא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גמלא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גמלא
אפיק נחל גמלא במבט מגמלא העתיקה, סמוך למפגשו עם נחל דליות
חלקו העליון של מפל גמלא
נַחַל גַּמְלָא הוא יובל של נחל דליות ונמצא בשטח שמורת הטבע גמלא.
הנחל נובע ממעיינות פאחם ותנורייה. אזור ההיקוות של הנחל נמצא בגובה של 770 מטר מעל פני הים. מהמעיינות הוא זורם לכיוון דרום-מערב. זרימתו עוברת בתעלה רדודה עד שהוא מגיע לקניון עמוק, שם הוא מזין את מפל האיתן הגבוה ביותר בארץ ישראל - מפל גמלא, שגובהו 51 מטר. בנקודה זו זורם הנחל בגובה של 410 מטר מעל פני הים. מהמפל הנחל מתחתר לתוך קניון עמוק, מגדתו השמאלת הדרומית של הנחל מתנשא מצוק עליו שכנה בעבר העיר גמלא. בהמשך הנחל לאחר 300 מטר, נמצא מפל נוסף שגובהו 21 מטר. בהמשכו נשפך הנחל לנחל דליות. נקודת המפגש היא בגובה 90 מטר מעל פני הים.
החי והצומח בנחל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הצמחייה ליד המפל כוללת עצי ערבה מחודדת, הרדוף הנחלים, פטל קדוש, שנית גדולה, נענע משובלת וחלבלוב מגובשש.
תופעה מיוחדת בנחל גמלא היא קינון עופות דורסים גדולים במצוקי הנחל. נצפו למעלה מעשרה קיני קינון של נשרים.
נחל תנוריה

נחל תנוריה הוא נחל איתן שזורם במרכז רמת הגולן, ומהווה את אחד מיובליו של נחל גמלא. מקור הנחל ליד מושב קשת.
לקריאה נוספת

עפר בהט, ליאורה בהט, גמלא טבע ונוף, הוצאת משרד הביטחון, 1991, עמ' 17–21
הערות שוליים

↑  טיול - גמלא, באתר www.tzofit.co.il
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
ערך זה הוא קצרמרבנושא רמת הגולן. אתם מוזמנים לתרום לוויקיפדיה ו.
רנדוויק

| --- | --- |

בניית עיריית רנדוויק
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 גובה:  40 מטרים
 אוכלוסייה:  ‏
  ‑ בפרוור:  28,943 (10 באוגוסט 2021)
 קואורדינטות:  33°54′54″S 151°14′42″E﻿ / ﻿33.915°S 151.245°E﻿ / -33.915; 151.245
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןרנדוויק(למפת אוסטרליה רגילה) בריזבן קנברה מלבורן הובארט אדלייד פרת' דרוויןרנדוויק(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן רנדוויק(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן רנדוויק  he tabBackground:;tabBorder:#aaa;defaultTab:0;
רנדוויק (באנגלית: Randwick) הוא פרוור בסידני. רנדוויק הוא מרכז שלטון מקומי של הפרוורים הסובבים אותו.
גאוגרפיה

רנדוויק ממוקם כ-6 ק"מ דרום-מזרחית למרכז העסקים הראשי של סידני, ונמצא בלב הפרוורים המזרחיים. הפרוור גובל מצפונו בקווינס פארק וסנטניאל פארק, במזרח בקוג'י, קלובלי ווייברלי, בדרום במרוברה וקינגספורד, ובמערב בקנזינגטון.
היסטוריה

רנדוויק נקרא על שם הכפר רנדוויק בגלוסטרשייר, אנגליה, כפר הולדתו של ראש עיריית רנדוויק לשעבר סימיון הנרי פירס (Simeon Henry Pearce). פירס ואחיו היגרו לאוסטרליה בשנת 1842 ותרמו רבות לפיתוח הפרוורים רנדוויק וקוג'י. סימיון פירס נבחר לראשות עיריית רנדוויק תשע פעמים רצופות. רנדוויק הוכרזה כרשות עירונית בשנת 1859 וכעיר בשנת 1990.
הפרוור התפתח רבות במהלך המאה ה-19, עם הקמת בית החולים הנסיך מוויילס ומספר רב של בתי ספר וכנסיות. כנסיית סיינט ג'וד נבנתה בשנת 1865 על ידי אדמונד בלאקט, מהאדריכלים הבולטים בסידני באותה תקופה והאדריכל של אוניברסיטת סידני וכנסיית סיינט אנדרוז בלב סידני.
תרבות

רנדוויק מונה מספר בניינים במרשם המדינה, הנחשבים לנכס בעל משמעות היסטורית, ארכיטקטונית ותרבותית. בניינים אלו נבנו בחלקם עוד במאה ה-19, וחלקם בשנות השלושים של המאה ה-20.
על אף שרנדוויק הוא פרוור מגורים, חלק גדול משטחו מוקצה לטובת מסלול מרוץ הסוסים רנדוויק, בו נערכים המרוצים העיקריים באזור סידני. חלק אחר מוקצה לטובת שני בתי חולים גדולים: בית החולים נסיך ויילס ובית החולים המלכותי לנשים.
הרחוב המסחרי העיקרי הוא דרך בלמור, בו פזורים חנויות רבות ומסעדות.
רקומלו

| --- | --- |

 מוצא:  יוון 
 
רקומלו (ביוונית: ρακόμελο; (מ-ρακή, כלומר ראקי, ומ-μέλι, כלומר דבש) הוא משקה אלכוהולי מעורב יווני. זהו אלכוהול לעיכול, המשמש באופן מסורתי על ידי יוונים רבים כתרופה ביתית לכאב גרון או שיעול.
סוגים

רקומלו עשוי מתערובת של ראקי או ציפורו ושני הסוגים הם ברנדי פומאס (מקליפות וגרגירי ענבים). התיבול המקובל שלו הוא קינמון והל או עשבי תיבול מקומיים אחרים. המשקה מיוצר בכרתים ובאיים נוספים בים האגאי וביבשת יוון. המשקה נצרך בחורף כמשקה חם. רקומלו נמכר בחנויות אלכוהול כבר כמשקה מוכן ומבוקבק.
משקה דומה הוא ראקי אפוי, שהוא משקה אזורי של האי אמורגוס, המכונה פסימני (psimeni), העשוי ראקי, סוכר ותבלינים, ומוגש בטמפרטורת החדר. ראקי אפוי מכיל יותר תבלינים מאשר רקומלו, שבדרך כלל מכיל רק קינמון.ראקי אפוי זמין גם מעורב ומבוקבק, מוכן לצריכה (מוגש בטמפרטורת החדר).
הרכב

מתכון כללי של רקומלו הוא 1–2 כפיות דבש על כל 4 שוטים של ראקי, יחד עם ציפורן אחת וכפית קינמון, שמשתנה לפי הטעמים השונים.
הערות שוליים

↑  "Rakomelo".
↑  "Rakomelo". My Little Greek Food Book. 2012. נבדק ב-13 באפריל 2015. {{cite web}}:  (עזרה)
1 2 3  "Rakomelo a warming winter drink". The Great Greek Food. 29 בנובמבר 2010. נבדק ב-3 במרץ 2014. {{cite web}}:  (עזרה)
רות פוקס

רות גם-פוקס-הלמן (בגרמנית: Ruth Gamm-Fuchs-Hellmann;‏ 14 בדצמבר 1946 – 20 בספטמבר 2023) הייתה פוליטיקאית גרמנייה ואתלטית מזרח גרמניה. הייתה אלופה אולימפית פעמיים ברציפות (מינכן 1972 ומונטריאול 1976), אלופת אירופה פעמיים ברציפות (רומא 1974 ופראג 1978) ושיאנית עולם בהטלת כידון.
פוקס הייתה מטילת הכידון הטובה ביותר בשנות ה-70, וזכתה בתואר ספורטאית העשור, על ידי עיתון "חדשות האתלטיקה" ("Track & Field News").
ביוגרפיה

פוקס נולדה באגלן שבסקסוניה-אנהלט. בשנת 1964 החלה ללמוד בבית הספר לרפואה בקמניץ ובשנת 1966 קיבלה תואר טכנאית רפואית. משנת 1968 התאמנה בהדרכתו של קרל הלמן.
באליפות אירופה באתלטיקה שנערכה בהלסינקי שבפינלנד באוגוסט 1971 זכתה פוקס במדליית ארד בהטלת כידון בתוצאה של 59.16 מטר.
ביוגרפיה > שיאנית עולם ואלופה אולימפית

בתחרות שנערכה בפוטסדאם ב-11 ביוני 1972 קבעה פוקס בהטלת כידון שיא עולם חדש של 65.06 מטר. שלושה חודשים לאחר מכן, באולימפיאדת מינכן (1972) היא זכתה במדליית זהב בהטלת כידון בשיא אולימפי חדש של 63.88 מטר, לפני בת ארצה ז'קלין טודן (62.54 מטר) וקייט שמידט מארצות הברית (59.94 מטר).
בתחרות שנערכה באדינבורו שבסקוטלנד ב-7 בספטמבר 1973 קבעה פוקס בהטלת כידון שיא עולם חדש של 66.10 מטר.
ביוגרפיה > אלופת אירופה

באליפות אירופה באתלטיקה שנערכה ברומא שבאיטליה בספטמבר 1974 זכתה פוקס במדליית זהב בהטלת כידון בשיא עולם חדש של 67.22 מטר.
בתחרות שנערכה בברלין ב-10 ביולי 1979 קבעה פוקס בהטלת כידון שיא עולם חדש של 69.12 מטר. שבועיים לאחר מכן, באולימפיאדת מונטריאול (1976) היא זכתה במדליית זהב בהטלת כידון בשיא אולימפי חדש של 65.94 מטר, לפני מריון בקר ממערב גרמניה (64.70 מטר) וקייט שמידט (63.96 מטר) ובכך הגנה על תוארה והייתה למטילת כידון אישה הראשונה שזכתה פעמיים במדליית זהב אולימפית.
באליפות אירופה באתלטיקה שנערכה בפראג אז צ'כוסלובקיה בספטמבר 1978 זכתה פוקס במדליית זהב בהטלת כידון בשיא אירופה חדש של 69.16 מטר ובכך הגנה על תוארה.
בתחרות שנערכה בדרזדן אז מזרח גרמניה ב-13 ביוני 1979 קבעה פוקס בהטלת כידון שיא עולם חדש של 69.52 מטר.
בתחרות שנערכה בספליט אז יוגוסלביה ב-29 באפריל 1980 קבעה פוקס בהטלת כידון שיא עולם חדש של 69.96 מטר. חודשיים וחצי לאחר מכן, באולימפיאדת מוסקבה (1980) היא סיימה במקום שמיני בהטלת כידון בתוצאה של 63.94 מטר ולא הצליחה לזכות בפעם השלישית ברציפות. בשלב המוקדמות היא קבעה תוצאה של 64.26 מטר.
ביוגרפיה > לאחר הקריירה הספורטיבית

בשנת 1981 קיבלה פוקס תואר דוקטור בחינוך גופני בלייפציג. לאחר שפרשה מספורט תחרותי, בשנים 1990-1984 היא שימשה בתפקיד סגנית נשיא התאחדות האתלטיקה של מזרח גרמניה ועבדה כעוזרת מחקר באוניברסיטת פרידריך שילר בעיר יינה. לאחר איחוד גרמניה, הייתה חברת פרלמנט בבונדסטאג במפלגת השמאל, מפלגת הסוציאליזם הדמוקרטי (PDS) בשנת 1990 ובשנים 2002-1992. בשנים 2009-2004 היא הייתה חברת פרלמנט של תורינגיה.
תוכנית האימרוץ

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. פוקס הודתה שהשתמשה באימרוץ.
חיים אישיים

בשנת 1966 נישאה לאצן למרחקים בינוניים אולריך פוקס. לאחר גירושיהם היא נישאה למאמנה בעבר, קרל הלמן.
נפטרה ב-20 בספטמבר 2023.
תארים והישגים

פוקס שיפרה את שיא העולם בהטלת כידון 6 פעמים.
בשנים 1970 ו-1971 דורגה פוקס במקום השני בעולם, בשנים 1979-1973 דורגה במקום הראשון בעולם ובשנת 1980 במקום השלישי בעולם.
שיאים אישיים > אצטדיון

הטלת כידון: 69.96 מטר (ספליט 1980)
הערות שוליים

↑  Fear of the Future by Karin Helmstaedt
| --- | --- |
בקרת זהויות :  BnF: cb155206521 (data)  GND: 1163628824  World Athletics: 14357321  ISNI: 0000 0000 2906 5204  LCCN: n91032621  SUDOC: 160343577  VIAF: 47072148   WorldCat (עם VIAF): 47072148